11. ฐานะการเงินและผลการดำเนินงาน

  11.1 งบการเงิน

งวดการบัญชีสำหรับรอบระยะเวลาหนึ่งปีของบริษัทและบริษัทย่อย เริ่มต้นในวันที่ 1 เมษายน
และสิ้นสุดในวันที่ 31 มีนาคม ของทุกปี

สรุปฐานะทางการเงินและผลการดำเนินงานสำหรับปีบัญชี 2550, 2551 และ 2552

(ก) สรุปรายงานของผู้สอบบัญชี

สรุปรายงานการตรวจสอบบัญชี ณ วันที่ 31 มีนาคม 2550

ผู้สอบบัญชี นางสาวสุมาลี รีวราบัณฑิต ผู้สอบบัญชีรับอนุญาต เลขทะเบียน 3970 บริษัท สำนักงาน
เอินส์ท แอนด์ ยัง จำกัด

  ผู้สอบบัญชีของบริษัทได้แสดงความเห็นแบบไม่มีเงื่อนไข

ทั้งนี้ ผู้สอบบัญชีได้ตรวจสอบงบดุลรวม ณ วันที่ 31 มีนาคม 2550 งบกำไรขาดทุนรวม
งบแสดงการเปลี่ยนแปลงส่วนของผู้ถือหุ้นรวม
และงบกระแสเงินสดรวมสำหรับปีสิ้นสุดวันเดียวกันของแต่ละปีของบริษัทและบริษัทย่อย
และได้ตรวจสอบงบการเงินเฉพาะของบริษัทด้วยเช่นกัน
สำหรับงบการเงินรวมของบริษัทและบริษัทย่อย และงบการเงินเฉพาะกิจการของบริษัท
สำหรับปีสิ้นสุดวันที่ 31 มีนาคม 2549 ได้ตรวจสอบโดยผู้สอบบัญชีอื่นในสำนักงานเดียวกัน
ซึ่งได้ตรวจสอบตามมาตรฐานการสอบบัญชีที่รับรองทั่วไปและเสนอรายงานไว้อย่างไม่มีเงื่อนไข
โดยผู้สอบบัญชีเห็นว่า งบการเงินข้างต้นแสดงฐานะการเงิน ณ วันที่ 31 มีนาคม 2550
ผลการดำเนินงาน และกระแสเงินสดสำหรับปีสิ้นสุดวันเดียวกันของบริษัทและบริษัทย่อย
และเฉพาะของบริษัท โดยถูกต้องตามที่ควรในสาระสำคัญตามหลักการบัญชีที่รับรองทั่วไป

โดยมิได้เป็นการแสดงความเห็นอย่างมีเงื่อนไขต่องบการเงินข้างต้น ผู้สอบบัญชีให้ข้อสังเกตว่า
บริษัทได้เปลี่ยนแปลงนโยบายการบัญชีสำหรับเงินลงทุนในบริษัทย่อยจากวิธีส่วนได้เสียมาเป็นวิธีราคาทุนในงบการเงินเฉพาะกิจการของบริษัทสำหรับปีสิ้นสุดวันที่
31 มีนาคม 2550
เพื่อให้เป็นไปตามประกาศสภาวิชาชีพบัญชีและได้มีการปรับย้อนหลังงบการเงินปีก่อน
สำหรับการเปลี่ยนแปลงนโยบายบัญชีดังกล่าว
ผู้สอบบัญชีได้ตรวจสอบรายการปรับปรุงที่ใช้ในการจัดทำงบการเงินเฉพาะกิจการของบริษัทสำหรับปีสิ้นสุดวันที่
31 มีนาคม 2549 ขึ้นใหม่ ผู้สอบบัญชีเห็นว่า
รายการปรับปรุงดังกล่าวเหมาะสมและได้นำไปปรับปรุงงบการเงินเฉพาะกิจการของบริษัทตามควรแล้ว

สรุปรายงานการตรวจสอบบัญชี ณ วันที่ 31 มีนาคม 2551

ผู้สอบบัญชี นางสาวสุมาลี รีวราบัณฑิต ผู้สอบบัญชีรับอนุญาต เลขทะเบียน 3970 บริษัท สำนักงาน
เอินส์ท แอนด์ ยัง จำกัด

  ผู้สอบบัญชีของบริษัทได้แสดงความเห็นแบบไม่มีเงื่อนไข

ทั้งนี้ ผู้สอบบัญชีได้ตรวจสอบงบดุลรวม ณ วันที่ 31 มีนาคม 2551 และ 2550 งบกำไรขาดทุนรวม
งบแสดงการเปลี่ยนแปลงส่วนของผู้ถือหุ้นรวม
และงบกระแสเงินสดรวมสำหรับปีสิ้นสุดวันเดียวกันของแต่ละปีของบริษัทและบริษัทย่อย
และได้ตรวจสอบงบการเงินเฉพาะกิจการของบริษัท
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

สรุปรายงานการตรวจสอบบัญชี ณ วันที่ 31 มีนาคม 2552

ผู้สอบบัญชี นางสาวสุมาลี รีวราบัณฑิต ผู้สอบบัญชีรับอนุญาต เลขทะเบียน 3970 บริษัท สำนักงาน
เอินส์ท แอนด์ ยัง จำกัด

  ผู้สอบบัญชีของบริษัทได้แสดงความเห็นแบบไม่มีเงื่อนไข

ทั้งนี้ ผู้สอบบัญชีได้ตรวจสอบงบดุลรวม ณ วันที่ 31 มีนาคม 2552 และ 2551 งบกำไรขาดทุนรวม
งบแสดงการเปลี่ยนแปลงส่วนของผู้ถือหุ้นรวม
และงบกระแสเงินสดรวมสำหรับปีสิ้นสุดวันเดียวกันของแต่ละปีของบริษัทและบริษัทย่อย
และได้ตรวจสอบงบการเงินเฉพาะกิจการของบริษัท
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

(ข) ตารางสรุปงบการเงิน

ตารางแสดงรายการงบดุล งบกำไรขาดทุน และงบกระแสเงินสด ในระยะ 3 ปีที่ผ่านมา
สำหรับปีบัญชี 2550, 2551 และ 2552 สิ้นสุดวันที่ 31 มีนาคม 2550, 2551 และ 2552

บริษัท โลหะกิจ เม็ททอล จำกัด (มหาชน) และบริษัทย่อย

งบดุล

สำหรับปี สิ้นสุด ณ วันที่ 31 มีนาคม 2550, 2551 และ 2552

(หน่วย: พันบาท)

  ----------------------- ------------------------------------------- ----------------------- ----------- -------- ----------- -------- ----------- --------
                                                                                              งบตรวจสอบ                                             

                                                                                              สิ้นสุด 31                                               
                                                                                              มีนาคม                                                 

                                                                                              ปีบัญชี 2550            ปีบัญชี 2551            ปีบัญชี 2552   

                                                                                              จำนวนเงิน    %        จำนวนเงิน    %        จำนวนเงิน    %

  สินทรัพย์                                                                                                                                             

  สินทรัพย์หมุนเวียน                                                                                                                                      

                          เงินสดและรายการเทียบเท่าเงินสด                                          30,013      1.83     33,722      2.10     23,375      1.94

                          ลูกหนี้การค้าสุทธิ – บริษัทอื่น                                               419,192     25.56    486,226     30.35    303,010     25.19

                          ลูกหนี้การค้าสุทธิ – บริษัทที่เกี่ยวข้องกัน                                       17,771      1.08     16,495      1.03     5,089       0.42

                          สินค้าคงเหลือ – สุทธิ                                                    735,580     44.86    654,599     40.86    465,971     38.73

                          สินทรัพย์หมุนเวียนอื่น                                                     18,077      1.11     15,186      0.95     16,253      1.35

                                                                      รวมสินทรัพย์หมุนเวียน        1,220,633   74.44    1,206,228   75.29    813,698     67.64

  สินทรัพย์ไม่หมุนเวียน                                                                                                                                    

                          ที่ดิน อาคารและอุปกรณ์ – สุทธิ                                             382,749     23.34    360,246     22.49    375,452     31.21

                          สินทรัพย์ไม่มีตัวตน                                                       10,436      0.64     9,141       0.57     6,556       0.54

                          เงินฝากสถาบันการเงินซึ่งมีข้อจำกัดในการใช้                                   5,000       0.30     5,000       0.31     5,000       0.42

                          ภาษีเงินได้รอขอคืน                                                      19,079      1.16     19,079      1.19     -           -

                          สินทรัพย์ไม่หมุนเวียนอื่น                                                   1,927       0.12     2,327       0.15     2,327       0.19

                                                                      รวมสินทรัพย์ไม่หมุนเวียน      419,191     25.56    395,793     24.71    389,335     32.36

  รวมสินทรัพย์                                                                                   1,639,824   100.00   1,602,021   100.00   1,203,033   100.00

  หนี้สินและส่วนของผู้ถือหุ้น                                                                                                                                 

  หนี้สินหมุนเวียน                                                                                                                                        

                          เงินเบิกเกินบัญชีและเงินกู้ยืมระยะสั้นจากสถาบันการเงิน                           572,346     34.90    573,839     35.82    397,909     33.08

                          เจ้าหนี้การค้า – บริษัทอื่น                                                 295,456     18.02    149,577     9.34     87,442      7.27

                          เงินกู้ยืมระยะยาวที่ถึงกำหนดชำระภายใน 1 ปี                                  50,000      3.05     50,000      3.12     36,500      3.03

                          เจ้าหนี้ตามสัญญาเช่าทางการเงินที่ถึงกำหนดชำระภายใน 1                         4,822       0.29     5,308       0.33     3,901       0.32
                          ปี                                                                                                                         

                          ภาษีเงินได้นิติบุคคลค้างจ่าย                                                12,175      0.74     15,277      0.95     10          -

                          หนี้สินหมุนเวียนอื่น                                                       14,301      0.87     27,403      1.71     21,143      1.76

                                                                      รวมหนี้สินหมุนเวียน          949,100     57.88    821,404     51.27    546,905     45.46

  หนี้สินไม่หมุนเวียน                                                                                                                                      

                          เงินกู้ยืมระยะยาว-สุทธิจากส่วนที่ถึงกำหนดชำระภายใน 1                          126,500     7.71     36,500      2.28     -           -
                          ปี                                                                                                                         

                          เจ้าหนี้ตามสัญญาเช่าทางการเงิน                                            4,561       0.28     3,524       0.22     3,657       0.30

                          หนี้สินไม่หมุนเวียนอื่น                                                     1           -        1           -        1           -

                                                                      รวมหนี้สินไม่หมุนเวียน        131,062     7.99     40,025      2.50     3,658       0.30

  รวมหนี้สิน                                                                                     1,080,163   65.87    861,429     53.77    550,563     45.76

  ส่วนของผู้ถือหุ้น                                                                                                                                        

                          ทุนเรือนหุ้น                                                                                                                   

                          ทุนจดทะเบียน                                                          300,000              320,000              320,000     

                          ทุนที่ออกและเรียกชำระแล้ว                                                240,000     14.64    320,000     19.97    320,000     26.60

                          ส่วนเกินมูลค่าหุ้น                                                        196,497     11.98    330,673     20.64    330,673     27.49

                          กำไรสะสม                                                                                                                   

                          จัดสรรแล้ว-สำรองตามกฎหมาย                                             5,665       0.35     10,195      0.64     10,195      0.85

                          ที่ยังไม่ได้จัดสรร                                                        117,499     7.17     79,724      4.98     -8,398      -0.70

                          รวมส่วนของผู้ถือหุ้น                                                      559,661     34.13    740,592     46.23    652,470     54.24

  รวมหนี้สินและส่วนของผู้ถือหุ้น                                                                       1,639,824   100.00   1,602,021   100.00   1,203,033   100.00
  ----------------------- ------------------------------------------- ----------------------- ----------- -------- ----------- -------- ----------- --------

บริษัท โลหะกิจ เม็ททอล จำกัด (มหาชน) และบริษัทย่อย

งบกำไรขาดทุน

สำหรับปี สิ้นสุดวันที่ 31 มีนาคม 2550, 2551 และ 2552

(หน่วย: พันบาท)

  --------------------------- ------------------------ ----------- -------- ----------- -------- ----------- --------
                                                       งบตรวจสอบ                                             

                                                       สิ้นสุด 31                                               
                                                       มีนาคม                                                 

                                                       ปีบัญชี 2550            ปีบัญชี 2551            ปีบัญชี 2552   

                                                       จำนวนเงิน    %        จำนวนเงิน    %        จำนวนเงิน    %

  รายได้                                                                                                       

                              รายได้จากการขายและบริการ   2,120,041   99.06    2,571,008   98.41    2,036,963   98.60

                              กำไรจากอัตราแลกเปลี่ยน      1,517       0.07     17,055      0.65     -           -

                              รายได้อื่น                  18,455      0.86     24,412      0.94     28,904      1.40

  รวมรายได้                                             2,140,013   100.00   2,612,475   100.00   2,065,867   100.00

  ค่าใช้จ่าย                                                                                                     

                              ต้นทุนขายและบริการ          1,902,897   88.92    2,331,416   89.24    1,965,489   95.14

                              ค่าใช้จ่ายในการขาย          35,305      1.65     42,642      1.63     38,552      1.87

                              ค่าใช้จ่ายในการบริหาร        49,442      2.31     63,981      2.45     55,432      2.68

                              ขาดทุนจากอัตราแลกเปลี่ยน     -           -        -           -        17,672      0.86

  รวมค่าใช้จ่าย                                           1,987,644   92.88    2,438,039   93.32    2,077,145   100.55

  กำไร (ขาดทุน)                                         152,368     7.12     174,436     6.68     -11,278     -0.55
  ก่อนหักดอกเบี้ยจ่ายและภาษีเงินได้                                                                                  

  ดอกเบี้ยจ่าย                                            -47,626     -2.23    -55,588     -2.13    -34,369     -1.66

  ภาษีเงินได้                                             -20,785     -0.97    -38,493     -1.47    -7,275      -0.35

  กำไร (ขาดทุน) สุทธิ                                     83,958      3.92     80,355      3.08     -52,922     -2.56

  มูลค่าที่ตราไว้ (บาท)                                     1                    1                    1            

  กำไรสุทธิต่อหุ้น – Weighted                               0.35                 0.31                 -0.17        
  average (บาท)                                                                                              
  --------------------------- ------------------------ ----------- -------- ----------- -------- ----------- --------

บริษัท โลหะกิจ เม็ททอล จำกัด (มหาชน) และบริษัทย่อย

งบกระแสเงินสด

สำหรับปี สิ้นสุด ณ วันที่ 31 มีนาคม 2550, 2551 และ 2552

(หน่วย: พันบาท)

  --------------------------------------------------------------------- ------------------------------------------------------------------- --------------------------- ----------------------- ----------- ---------- ----------
                                                                                                                                                                                                งบตรวจสอบ              

                                                                                                                                                                                                สิ้นสุด 31                
                                                                                                                                                                                                มีนาคม                  

                                                                                                                                                                                                ปีบัญชี 2550   ปีบัญชี 2551  ปีบัญชี 2552

  กระแสเงินสดจาก (ใช้ไปใน) กิจกรรมดำเนินงาน                                                                                                                                                                                 

                                                                        กำไรสุทธิก่อนภาษี                                                                                                           104,742     118,848    -45,648

                                                                        รายการปรับกระทบกำไร (ขาดทุน) สุทธิเป็นเงินสุทธิรับ (จ่าย) จากกิจกรรมดำเนินงาน:                                                                              

                                                                                                                                            ค่าเสื่อมราคา                                          49,910      55,480     58,382

                                                                                                                                            ค่าตัดจำหน่าย                                          1,266       2,553      2,634

                                                                                                                                            ค่าเผื่อหนี้สงสัยจะสูญ (โอนกลับ)                            -3,100      3,338      391

                                                                                                                                            ค่าเผื่อสินค้าเสื่อมสภาพ (โอนกลับ)                          9,405       -2,264     24,119

                                                                                                                                            กำไรจากการขายที่ดิน อาคาร                              -147        -1,378     -614
                                                                                                                                            และอุปกรณ์                                                                   

                                                                                                                                            ขาดทุน (กำไร)                                        2,986       -12,542    11,779
                                                                                                                                            จากอัตราแลกเปลี่ยนที่ยังไม่เกิดขึ้น                                                  

                                                                                                                                            ดอกเบี้ยรับ                                            -1,976      -406       -213

                                                                                                                                            ค่าใช้จ่ายดอกเบี้ย                                       47,626      55,588     34,370

                                                                        กำไรสุทธิจากการดำเนินงานก่อนการเปลี่ยนแปลงในสินทรัพย์และหนี้สินจากการดำเนินงาน                                                       210,712     219,217    85,200

                                                                        สินทรัพย์จากการดำเนินงาน (เพิ่มขึ้น) ลดลง                                                                                                               

                                                                                                                                            ลูกหนี้การค้า – บริษัทอื่น                                  58,348      -70,493    182,997

                                                                                                                                            ลูกหนี้การค้า – บริษัทที่เกี่ยวข้องกัน                          48,981      1,276      11,406

                                                                                                                                            สินค้าคงเหลือ                                          -264,459    83,245     164,510

                                                                                                                                            สินทรัพย์หมุนเวียนอื่น                                     -3,981      2,934      23,717

                                                                                                                                            สินทรัพย์ไม่หมุนเวียนอื่น                                   -398        -400       -

                                                                        หนี้สินจากการดำเนินงานเพิ่มขึ้น (ลดลง)                                                                                                                  

                                                                                                                                            เจ้าหนี้การค้า – บริษัทอื่น                                 -30,927     -145,858   -62,744

                                                                                                                                            หนี้สินหมุนเวียนอื่น                                       -24,250     14,005     -4,446

                                                                        เงินสดจาก (ใช้ไปใน) กิจกรรมดำเนินงาน                                                                                        -5,974      103,926    400,640

                                                                                                                                            จ่ายดอกเบี้ย                                           -48,260     -56,491    -35,615

                                                                                                                                            จ่ายภาษีเงินได้                                         -8,698      -35,434    -28,783

  เงินสดสุทธิจาก (ใช้ไปใน) จากกิจกรรมดำเนินงาน                                                                                                                                                        -62,932     12,001     336,241

  กระแสเงินสดจาก (ใช้ไปใน) กิจกรรมลงทุน                                                                                                                                                                                     

                                                                        เงินฝากสถาบันการเงินซึ่งมีข้อจำกัดในการใช้เพิ่มขึ้น                                                                                  -           -          -

                                                                        เงินสดจ่ายซื้อที่ดิน อาคาร และอุปกรณ์                                                                                            -12,404     -27,165    -69,026

                                                                        เงินสดจ่ายซื้อสินทรัพย์ไม่มีตัวตน                                                                                                 -8,612      -1,249     -50

                                                                        ดอกเบี้ยรับ                                                                                                                1,976       406        213

                                                                        เงินสดรับจากการขายที่ดิน อาคาร และอุปกรณ์                                                                                      147         1,532      1,886

  เงินสดสุทธิใช้ไปในกิจกรรมลงทุน                                                                                                                                                                      -18,893     -26,476    -66,977

  กระแสเงินสดจาก (ใช้ไปใน) กิจกรรมจัดหาเงิน                                                                                                                                                                                  

                                                                        เงินเบิกเกินบัญชีและเงินกู้ยืมระยะสั้นจากสถาบันการเงินเพิ่มขึ้น (ลดลง)                                                                   -81,539     14,116     -187,317

                                                                        เงินสดรับจากเงินกู้ยืมระยะยาว                                                                                                 195,000     -          -

                                                                        ชำระคืนเงินกู้ยืมระยะยาว                                                                                                     -18,500     -90,000    -50,000

                                                                        เงินสดจ่ายเจ้าหนี้ตามสัญญาเช่าทางการเงิน                                                                                        -7,629      -6,526     -7106

                                                                        เงินปันผลจ่าย                                                                                                              -           -113,600   -35,200

                                                                        เงินสดรับจากการเพิ่มทุน                                                                                                      -           214,176    -

  เงินสดสุทธิได้มาจาก (ใช้ไปใน) กิจกรรมจัดหาเงิน                                                                                                                                                        87,332      18,166     -279,623

  ผลกระทบจากการเปลี่ยนแปลงของอัตราแลกเปลี่ยนที่มีต่อเงินสดและรายการเทียบเท่าเงินสด                                                                                                                           34          18         12

  เงินสดและรายการเทียบเท่าเงินสดเพิ่มขึ้น (ลดลง) สุทธิ                                                                                                                                                    5,541       3,709      -10,347

  เงินสดและรายการเทียบเท่าเงินสดต้นปี                                                                                                                                                                 24,472      30,013     33,722

  เงินสดและรายการเทียบเท่าเงินสด ณ วันสิ้นปี                                                                                                                                                            30,013      33,722     23,375
  --------------------------------------------------------------------- ------------------------------------------------------------------- --------------------------- ----------------------- ----------- ---------- ----------

บริษัท โลหะกิจ เม็ททอล จำกัด (มหาชน) และบริษัทย่อย

อัตราส่วนทางการเงิน

ณ วันที่ 31 มีนาคม 2550, 2551 และ 2552

  ----------------------------------- ----------------------------------- ----------- --------- ----------
                                                                          งบตรวจสอบ             

                                                                          สิ้นสุด 31               
                                                                          มีนาคม                 

                                                                          ปี 2550      ปี 2551    ปี 2552

  อัตราส่วนสภาพคล่อง (Liquidity ratio)                                                              

                                      อัตราส่วนสภาพคล่อง (เท่า)               1.29        1.47      1.49

                                      อัตราส่วนสภาพคล่องหมุนเร็ว (เท่า)         0.49        0.65      0.61

                                      อัตราส่วนสภาพคล่องกระแสเงินสด (เท่า)     (0.06)      0.01      0.49

                                      อัตราส่วนหมุนเวียนลูกหนี้การค้า - รวม (เท่า) 4.08        5.14      4.65

                                      ระยะเวลาเก็บหนี้เฉลี่ย - รวม (วัน)        88          70        77

                                      อัตราส่วนหมุนเวียนสินค้าคงเหลือ - (เท่า)    7.60        7.39      7.26

                                      ระยะเวลาขายสินค้าเฉลี่ย -(วัน)           47          49        49

                                      อัตราส่วนหมุนเวียนเจ้าหนี้ (เท่า)           3.11        3.95      4.82

                                      ระยะเวลาชำระหนี้ (วัน)                 116         91        75

                                      Cash Cycle (วัน)                     20          28        52

  อัตราส่วนแสดงความสามารถในการหากำไร                                                               
  (Profitability ratio)                                                                         

                                      อัตรากำไรขั้นต้น (%)                    10.24%      9.32%     3.51%

                                      อัตรากำไรจากการดำเนินงาน (%)          6.25%       5.17%     -1.97%

                                      อัตราส่วนเงินสดต่อการทำกำไร (%)         -47.53%     9.03%     -836.80%

                                      อัตรากำไรสุทธิ (%)                     3.92%       3.08%     -2.56%

                                      อัตราผลตอบแทนผู้ถือหุ้น (%)               16.22%      12.36%    -7.60%

  อัตราส่วนแสดงประสิทธิภาพในการดำเนินงาน                                                              
  (Efficiency ratio)                                                                            

                                      อัตราผลตอบแทนจากสินทรัพย์ (%)           5.34%       4.96%     -3.77%

                                      อัตราผลตอบแทนจากสินทรัพย์ถาวร (%)       33.41%      36.56%    1.48%

                                      อัตราการหมุนของสินทรัพย์ (เท่า)           1.36        1.61      1.47

  อัตราส่วนวิเคราะห์นโยบายทางการเงิน                                                                  
  (Financial policy ratio)                                                                      

                                      อัตราส่วนหนี้สินต่อส่วนของผู้ถือหุ้น (เท่า)      1.93        1.16      0.84

                                      อัตราส่วนความสามารถชำระดอกเบี้ย (เท่า)   (0.12)      1.84      11.25

                                      อัตราส่วนความสามารถชำระภาระผูกพัน (cash (0.49)      0.05      2.18
                                      basis) (เท่า)                                              

                                      อัตราการจ่ายเงินปันผล (%)               108.63%     55.75%    0.00%

                                                                                                 
  ----------------------------------- ----------------------------------- ----------- --------- ----------

11.2 คำอธิบายและการวิเคราะห์ของฝ่ายจัดการ

  (ก) ผลการดำเนินงาน

บริษัทและบริษัทย่อยประกอบธุรกิจหลักด้านการแปรรูปสเตนเลสม้วนอย่างครบวงจร
การดำเนินธุรกิจของบริษัทและบริษัทย่อยประกอบด้วยการจัดหา แปรรูป
และจำหน่ายสเตนเลสรีดเย็นชนิดม้วนและแผ่น ผลิตและจำหน่ายท่อ สเตนเลส
แปรรูปและจำหน่ายเหล็กชุบสังกะสีและเหล็กเคลือบสังกะสีชนิดม้วนและแผ่น
และให้บริการด้านการตัด เจาะ ขัดผิว สเตนเลสและเหล็กตามความต้องการของลูกค้า
สเตนเลสเป็นโลหะที่มีความแข็งแรงทนทาน ต้านทานการสึกกร่อน และทำความสะอาดได้ง่าย
ผลิตภัณฑ์ของบริษัทและบริษัทย่อยนำไปใช้ในอุตสาหกรรมต่างๆ เช่น
อุตสาหกรรมเครื่องใช้ไฟฟ้าในบ้าน อุตสาหกรรมก่อสร้าง อุตสาหกรรมยานยนต์
อุตสาหกรรมคอมพิวเตอร์ อุตสาหกรรมอาหาร เป็นต้น บริษัทก่อตั้งและประกอบธุรกิจในปี 2532
ต่อมาในเดือนตุลาคม 2547 บริษัทได้จัดตั้งบริษัทย่อยรายบริษัท ออโต้ เม็ททอล จำกัด
(บริษัทถือหุ้นในสัดส่วนร้อยละ 99.99)
เพื่อประกอบธุรกิจผลิตและจำหน่ายท่อสเตนเลสสำหรับอุตสาหกรรมยานยนต์ ได้แก่ ท่อไอเสียรถยนต์
ท่อไอเสียรถจักรยานยนต์ บริษัทย่อยดังกล่าวมีผลประกอบการเชิงพาณิชย์ในปีบัญชี 2550
และในเดือนมิถุนายน 2548 บริษัทได้จัดตั้งบริษัทย่อยรายบริษัท ดี-สเตนเลส จำกัด
(บริษัทถือหุ้นในสัดส่วนร้อยละ 99.93)
เพื่อประกอบธุรกิจผลิตและจำหน่ายผลิตภัณฑ์สเตนเลสเกรดเฉพาะ
บริษัทย่อยดังกล่าวมีผลประกอบการเชิงพาณิชย์ในปีบัญชี 2549

รายได้

รายได้จากการขายของบริษัทและบริษัทย่อยสำหรับปีบัญชี 2550 และ ปีบัญชี 2551 จำนวน 2,106
และ 2,553 ล้านบาทตามลำดับ
ซึ่งเป็นผลมาจากผลิตภัณฑ์ของบริษัทและบริษัทย่อยเป็นที่ต้องการของกลุ่มลูกค้าเป้าหมายในอุตสาหกรรมต่างๆ
อย่างต่อเนื่อง อย่างไรก็ตามในรายได้จากการขายโดยรวมในปีบัญชี 2552 จำนวน 2,021
ล้านบาทของบริษัทและบริษัทย่อยได้รับผลกระทบต่อเนื่องจากวิกฤตการณ์ทางการเงินที่เกิดขึ้นในประเทศสหรัฐอเมริกาในช่วงปีที่ผ่านมาซึ่งส่งผลกระทบต่อสภาวะเศรษฐกิจโลกและภาวะการค้าอย่างกว้างขวางในประเทศต่างๆรวมถึงประเทศไทย

อุตสาหกรรมคอมพิวเตอร์ อุตสาหกรรมเครื่องใช้ไฟฟ้า อุตสาหกรรมยานยนต์
ซึ่งเป็นกลุ่มลูกค้าของบริษัทได้รับผลกระทบจากภาวะเศรษฐกิจที่ตกต่ำทั้งภายในและภายนอกประเทศและส่งผลต่อความต้องการใช้และปริมาณณการสั่งซื้อสเตนเลสที่ลดลงในบางผลิตภัณฑ์ของบริษัท
ในส่วนผลิตภัณฑ์ สเตนเลสเกรดเฉพาะ(D-Stainless) ของบริษัทย่อย
ก็ได้รับผลกระทบจากปริมาณความต้องการใช้และราคาตลาดที่ลดลง
ภาวะถดถอยดังกล่าวได้เกิดขึ้นช่วงปลายไตรมาสสุดท้ายของปี 2551 ต่อเนื่องไปจนถึง
ไตรมาสแรกของปี 2552 อย่างไรก็ตามรายได้ยอดขายของผลิตภัณฑ์ประเภทท่อของบริษัทย่อย ออโต้
เม็ททอล
ในอุตสาหกรรมยานยนต์แม้จะได้รับผลกระทบจากภาวะเศรษฐกิจเช่นกันแต่โดยรวมยังมีรายได้ยอดขายซึ่งสูงกว่ายอดขายในปี
2550 และ 2551

โดยภาพรวมราคาขายผลิตภัณฑ์สเตนเลสของบริษัทและบริษัทย่อยได้รับผลกระทบอย่างมีสาระสำคัญในช่วงครึ่งหลังของปีบัญชีซึ่งสืบเนื่องจากการที่ราคาตลาดโลกของวัตถุดิบสเตนเลสซึ่งตกลงอย่างต่อเนื่องตามภาวะเศรษฐกิจของโลกและส่งผลกระทบต่อราคาขายผลิตภัณฑ์ของบริษัทซึ่งอ้างอิงราคาตลาดโลก
ราคาขายที่ลดลงนี้
ได้ส่งผลกระทบต่อยอดขายของบริษัทและบริษัทย่อยซึ่งทำให้ยอดขายโดยรวมของบริษัทและบริษัทย่อยลดลงโดยรวม
21% จากปี 2550 ในขณะที่งบการเงินเฉพาะของบริษัทลดลงโดยรวม 24% จากปี 2551

นอกจากนี้ บริษัทและบริษัทย่อย มีรายได้จากการให้บริการ และรายได้อื่น ดังนี้

(1) รายได้จากการให้บริการ ได้แก่ การให้บริการตัด เจาะ ขัดผิว ปั๊มกลม พับขึ้นรูป ผลิตภัณฑ์
สเตนเลส สำหรับปีบัญชี 2550 ถึง 2552 จำนวน 13.52 ล้านบาท 17.46 ล้านบาท และ 15.25
ล้านบาท ตามลำดับ

(2) รายได้อื่น ได้แก่ รายได้จากดอกเบี้ยรับ รายได้จากการขายเศษเหล็ก สำหรับปีบัญชี 2550
ถึง 2552 จำนวน 18.45 ล้านบาท 24.42 ล้านบาท และ 28.90 ล้านบาท ตามลำดับ
รายละเอียดดังนี้

  ----------------------------------- ----------- ----------- ------------
  รายได้อื่น                             ปีบัญชี 2550   ปีบัญชี 2551   ปีบัญชี 2552

  ดอกเบี้ยรับ                            0.39        0.41        0.21

  รายได้จากการขายเศษเหล็ก               17.11       22.03       27.36

  กำไรจากการขายทรัพย์สิน                 0.15        1.38        0.61

  รายได้อื่นๆ                            0.80        0.60        0.72

  รวมรายได้อื่น                          18.45       24.42       28.90
  ----------------------------------- ----------- ----------- ------------

จะเห็นได้ว่ารายได้อื่นที่สำคัญ คือ รายได้จากการขายเศษเหล็ก
ซึ่งมีที่มาจากการที่บริษัทและบริษัทย่อยนำวัตถุดิบประเภทแผ่นสเตนเลสรีดเย็นชนิดม้วน แผ่น และแถบ
มาผ่านกระบวนการแปรรูปต่างๆ ตามคำสั่งของลูกค้า เช่น การตัดตามความกว้าง ยาว
ตามที่ลูกค้ากำหนด และมีเศษที่เหลือจากการแปรรูปดังกล่าว
โดยบริษัทและบริษัทย่อยนำเศษที่เหลือดังกล่าวไปจำหน่าย และบันทึกบัญชีเป็นรายได้อื่น

รายได้รวมของบริษัทจำนวน 2,140.01 ล้านบาท ในปีบัญชี 2550 เป็นจำนวน 2,612.48
ล้านบาท และ 2,065.87 ล้านบาท ในปีบัญชี 2551 และปีบัญชี 2552 ตามลำดับ

ต้นทุนขาย

สำหรับปีบัญชี 2550 ปีบัญชี 2551 และปีบัญชี 2552 บริษัทและบริษัทย่อยมีต้นทุนขายจำนวน
1,896.13 ล้านบาท 2,321.85 ล้านบาท และ 1,956.96 ล้านบาท ตามลำดับ
หรือคิดเป็นสัดส่วนร้อยละ 88.60 ร้อยละ 88.87 และร้อยละ 94.73 ของรายได้รวม ตามลำดับ
ต้นทุนขายส่วนใหญ่ของบริษัทและบริษัทย่อยมาจากต้นทุนวัตถุดิบประเภทสเตนเลสรีดเย็นชนิดม้วนและแผ่น
และสเตนเลสเกรดเฉพาะ
ซึ่งทางบริษัทและบริษัทย่อยได้นำมาแปรรูปเป็นผลิตภัณฑ์สเตนเลสประเภทต่างๆ

ในปีบัญชี 2552 บริษัทและบริษัทย่อยมีต้นทุนขายในสัดส่วนที่สูงขึ้นประมาณ 5-6% เมื่อเทียบกับปีบัญชี
2551 และ 2550
สาเหตุสำคัญเนื่องจากต้นทุนเฉลี่ยของวัตถุดิบยังเป็นราคาเดิมและรวมถึงมีการสำรองเพิ่มเติมสำหรับค่าเผื่อการลดลงของมูลค่าสินค้าคงเหลือที่เกิดขึ้นในงวดสามเดือนสุดท้ายของปี
นอกจากนี้ ณ วันที่ 31 มีนาคม 2552
บริษัทได้สำรองค่าเผื่อการลดลงของมูลค่าสินค้าคงเหลือเพิ่มเติมซึ่งส่งผลกระทบให้ต้นทุนขายสูงขึ้นเมื่อเปรียบเทียบกับรายได้

ต้นทุนขายประกอบด้วย (1) ค่าวัตถุดิบ คิดเป็นร้อยละ 92.93 – 94.12 ของต้นทุนขายทั้งหมด
(2) เงินเดือนและค่าแรง ประมาณร้อยละ 1.10 – 1.83 ของต้นทุนขายทั้งหมด (3)
ค่าเสื่อมราคา คิดเป็นร้อยละ 2.12 – 2.70 ของต้นทุนขายทั้งหมด และ (4)
ค่าใช้จ่ายในการผลิตอื่น ๆ คิดเป็นร้อยละ 2.26 – 3.07 ของต้นทุนขายทั้งหมด รายละเอียดดังนี้

(อัตราส่วนร้อยละ)

  --------------------------- -------------- -------------- --------------
  รายละเอียด                   ปีบัญชี 2550      ปีบัญชี 2551      ปีบัญชี 2552

  วัตถุดิบ                       92.93          94.12          93.13

  เงินเดือนและค่าแรง             1.83           1.50           1.10

  ค่าเสื่อมราคา                  2.35           2.12           2.70

  ค่าใช้จ่ายในการผลิตอื่นๆ          2.89           2.26           3.07

  รวมต้นทุนขาย                  100.00         100.00         100.00
  --------------------------- -------------- -------------- --------------

  ต้นทุนการให้บริการ

สำหรับปีบัญชี 2550 ปีบัญชี 2551 และปีบัญชี 2552 บริษัทและบริษัทย่อยมีต้นทุนการให้บริการจำนวน
6.77 ล้านบาท 9.56 ล้านบาท และ 8.52 ล้านบาท ตามลำดับ หรือคิดเป็นสัดส่วนร้อยละ 50.06
ร้อยละ 54.77 และร้อยละ 55.89 ของรายได้จากการให้บริการ ตามลำดับ
โดยสัดส่วนดังกล่าวเพิ่มขึ้นตั้งแต่ในปีบัญชี 2551
สาเหตุสำคัญเนื่องจากบริษัทมีนโยบายรับงานที่สามารถสร้างผลกำไรที่ดี อย่างไรก็ตาม สำหรับปีบัญชี
2552 บริษัทและบริษัทย่อยมีต้นทุนการให้บริการในสัดส่วนที่สูงขึ้นเล็กน้อยเมื่อเทียบกับปีบัญชี 2551
สาเหตุสำคัญเนื่องจากค่าแรงที่เพิ่มขึ้น

ค่าใช้จ่ายในการขาย

ค่าใช้จ่ายในการขายที่สำคัญประกอบด้วยค่าใช้จ่ายพนักงานขาย ค่าขนส่ง
ค่าใช้จ่ายในการส่งเสริมการขาย สำหรับปีบัญชี 2550 ปีบัญชี 2551 และปีบัญชี 2552
บริษัทและบริษัทย่อยมีค่าใช้จ่ายในการขายและบริหาร จำนวน 35.30 ล้านบาท 42.64 ล้านบาท
และ 38.55 ล้านบาท ตามลำดับ โดยปีบัญชี 2552 บริษัทและบริษัทย่อยมีค่าใช้จ่ายในการขาย
เปรียบเทียบกับงวดเดียวกันของรอบปีบัญชี 2551 คิดเป็นอัตราลดลงร้อยละ 9.6
สาเหตุสำคัญจากการลดลงของค่าส่งเสริมการขาย และ ค่าน้ำมันที่ลดลง
สัดส่วนค่าใช้จ่ายในการขายต่อรายได้รวมเท่ากับร้อยละ 1.87 เปรียบเทียบกับรอบปีบัญชี
2551ที่สัดส่วนค่าใช้จ่ายในการขายต่อรายได้รวม คิดเป็นสัดส่วนร้อยละ 1.63

ค่าใช้จ่ายในการบริหาร

ค่าใช้จ่ายในการบริหารที่สำคัญประกอบด้วยค่าใช้จ่ายผู้บริหาร และ
ค่าใช้จ่ายพนักงานแผนกต่างๆนอกเหนือจากฝ่ายขาย ค่าเช่าสำนักงาน และ
ค่าใช้จ่ายในการบริหารจัดการต่างๆ สำหรับปีบัญชี 2550 ปีบัญชี 2551 และปีบัญชี 2552
บริษัทและบริษัทย่อยมีค่าใช้จ่ายในการบริหาร จำนวน 49.44 ล้านบาท 63.98 ล้านบาท และ
55.43 ล้านบาท ตามลำดับ โดยปีบัญชี 2552 โดยรอบปีบัญชี 2552
บริษัทและบริษัทย่อยมีค่าใช้จ่ายในการบริหารเปรียบเทียบกับงวดเดียวกันของปีก่อนที่มีค่าใช้จ่ายในการบริหารคิดเป็นอัตราลดลงร้อยละ
13.4 หรือ สัดส่วนค่าใช้จ่ายในการบริหารต่อรายได้รวมสำหรับรอบปีบัญชี 2552 เท่ากับร้อยละ
2.68 เปรียบเทียบกับงวดเดียวกันของปีก่อนที่สัดส่วนค่าใช้จ่ายในการขายต่อรายได้รวม
คิดเป็นสัดส่วนร้อยละ 2.45

สัดส่วนค่าใช้จ่ายในการขายและบริหารต่อรายได้รวมสำหรับปีบัญชี 2550 ปีบัญชี 2551 และปีบัญชี
2552 เท่ากับร้อยละ 3.96 ร้อยละ 4.08 และร้อยละ 4.55 ตามลำดับ

ขาดทุนจากอัตราแลกเปลี่ยน

ขาดทุนจากอัตราแลกเปลี่ยนของบริษัทและบริษัทย่อยในรอบปีบัญชี 2552
บริษัทและบริษัทย่อยมีขาดทุนจากอัตราแลกเปลี่ยนจำนวน 17.67 ล้านบาท
เนื่องจากผลกระทบค่าเงินบาทอ่อนตัวลงในช่วงสามเดือนแรกของปีบัญชี 2552
โดยที่บริษัทและบริษัทย่อยมีการนำเข้าวัตถุดิบจากต่างประเทศ
ทำให้ได้รับผลกระทบจากเหตุการณ์ดังกล่าว ถึงแม้นว่า
บริษัทจะมีนโยบายป้องกันความเสี่ยงจากอัตราแลกเปลี่ยน
แต่ก็ยังได้รับผลกระทบขาดทุนตามที่ระบุไว้ข้างต้น

  กำไร (ขาดทุน) ก่อนดอกเบี้ยจ่ายและภาษีเงินได้ และกำไร (ขาดทุน) สุทธิ

ปีบัญชี 2550
บริษัทและบริษัทย่อยมีผลการดำเนินงานก่อนดอกเบี้ยจ่ายและภาษีเงินได้มีผลกำไรจำนวน 152.37
ล้านบาท เมื่อหักค่าใช้จ่ายทางการเงินจำนวน 47.63 ล้านบาท และภาษีเงินได้จำนวน 20.78
ล้านบาท ส่งผลให้บริษัทและบริษัทย่อยมีผลกำไรสุทธิ 83.96 ล้านบาท
ผลการดำเนินงานปรับตัวดีขึ้นเนื่องจากบริษัทและบริษัทย่อยได้มีการปรับปรุงประสิทธิภาพในการดำเนินธุรกิจอย่างต่อเนื่องทั้งในด้านการควบคุมต้นทุนขายและค่าใช้จ่าย

ปีบัญชี 2551
บริษัทและบริษัทย่อยมีผลการดำเนินงานก่อนดอกเบี้ยจ่ายและภาษีเงินได้มีผลกำไรจำนวน 174.44
ล้านบาท สูงกว่าปีบัญชี 2550 ที่มีผลการดำเนินงานก่อนดอกเบี้ยจ่ายและภาษีเงินได้มีผลกำไรจำนวน
152.37 ล้านบาท อย่างไรก็ตาม เมื่อหักค่าใช้จ่ายทางการเงินจำนวน 55.59 ล้านบาท
และภาษีเงินได้นิติบุคคลจำนวน 38.49 ล้านบาท ส่งผลให้บริษัทและบริษัทย่อยมีผลกำไรสุทธิ 80.36
ล้านบาท ลดลงในอัตราร้อยละ 3.08 เมื่อเปรียบเทียบกับปีบัญชี 2550
ที่มีผลการดำเนินงานที่มีกำไรสุทธิจำนวน 83.96 ล้านบาท
ปัจจัยสำคัญเนื่องจากภาษีเงินได้นิติบุคคลของปีบัญชี 2551 ปรับตัวเพิ่มขึ้นเป็นจำนวน 17.71
ล้านบาท เปรียบเทียบกับปีบัญชี 2550 โดยภาษีเงินได้นิติบุคคลของปีบัญชี 2551
ปรับตัวเพิ่มขึ้นเนื่องจากการใช้ผลประโยชน์จากผลขาดทุนสะสมที่ใช้ลดหย่อนภาษีหมดไปสำหรับผลการดำเนินงานของปีบัญชี
2551

ปีบัญชี 2552
บริษัทและบริษัทย่อยมีผลขาดทุนจากการดำเนินงานก่อนดอกเบี้ยจ่ายและภาษีเงินได้จำนวน 11.28
ล้านบาท เมื่อรวมค่าใช้จ่ายทางการเงินจำนวน 34.37 ล้านบาท และภาษีเงินได้นิติบุคคลจำนวน
7.27 ล้านบาท ส่งผลให้บริษัทและบริษัทย่อยมีผลขาดทุนสุทธิ 52.92 ล้านบาท
ซึ่งเป็นผลกระทบจากรายได้ยอดขายและกำไรขั้นต้นที่ลดลง

อย่างไรก็ตาม ค่าใช้จ่ายทางการเงินจำนวน 34.3 ล้านบาทในปี 2552 ลดลงจากปี 2551
เนื่องจากบริษัทและบริษัทย่อยมีความเข้มแข็งทางการเงินและได้บริหารเงินรับจากการดำเนินการเพื่อชำระคืนเงินกู้รูปแบบต่างๆอย่างต่อเนื่องเพื่อลดภาระต้นทุนทางการเงิน

ความสามารถในการทำกำไร

จากผลการดำเนินงานที่กล่าวมาข้างต้น
เมื่อพิจารณาถึงอัตราส่วนแสดงความสามารถในการทำกำไรของบริษัทและบริษัทย่อยสำหรับปีบัญชี
2550 ปีบัญชี 2551 และปีบัญชี 2552 บริษัทและบริษัทย่อยมีอัตรากำไรขั้นต้น เท่ากับร้อยละ 10.24
ร้อยละ 9.32 และร้อยละ 3.51 ตามลำดับ

อัตรากำไรจากการดำเนินงานสำหรับปีบัญชี 2550 ปีบัญชี 2551 และปีบัญชี 2552
บริษัทและบริษัทย่อยมีอัตรากำไรจากการดำเนินงาน เท่ากับร้อยละ 6.25 ร้อยละ 5.17
และร้อยละ -1.97 ตามลำดับ

อัตรากำไรสุทธิสำหรับปีบัญชี 2550 ปีบัญชี 2551 และปีบัญชี 2552
บริษัทและบริษัทย่อยมีอัตรากำไรสุทธิ เท่ากับร้อยละ 3.92 ร้อยละ 3.08 และร้อยละ -2.56
ตามลำดับ

อัตราผลตอบแทนผู้ถือหุ้น

เมื่อพิจารณาถึงอัตราผลตอบแทนผู้ถือหุ้นสำหรับปีบัญชี 2550 ปีบัญชี 2551 ปีบัญชี 2552
อัตราผลตอบแทนผู้ถือหุ้นเท่ากับร้อยละ 16.22 ร้อยละ 12.36 และร้อยละ -7.60 ตามลำดับ
สำหรับปีบัญชี 2551 บริษัทและบริษัทย่อยมีอัตราผลตอบแทนผู้ถือหุ้นลดลงเมื่อเทียบกับปีบัญชี 2550
สาเหตุสำคัญเนื่องจากการเพิ่มขึ้นของส่วนผู้ถือหุ้นโดย เมื่อวันที่ 18 มกราคม 2551
บริษัทได้รับเงินจากการขายหุ้นสามัญต่อประชาชนเป็นการทั่วไปจำนวน 80 ล้านหุ้น ในราคาหุ้นละ
2.76 บาท เป็นเงินทั้งสิ้น 220.8 ล้านบาท โดยมีส่วนเกินมูลค่าหุ้น
(สุทธิจากค่าใช้จ่ายที่เกี่ยวข้องกับการขายหุ้น) จำนวน 134.17 ล้านบาท สำหรับปีบัญชี 2552
อัตราผลตอบแทนผู้ถือหุ้นติดลบเนื่องจากผลประกอบการสุทธิขาดทุน

การจ่ายเงินปันผล

สำหรับผลการดำเนินของรอบปีบัญชี 2550 บริษัทและบริษัทย่อยมีผลกำไรสุทธิจำนวน 83.96
ล้านบาท และจากงบการเงินเฉพาะของบริษัทมีกำไรสะสมที่ยังไม่ได้จัดสรรณสิ้นปีบัญชี 2550 จำนวน
157.27 ล้านบาท ที่ประชุมสามัญผู้ถือหุ้นประจำปีของบริษัท ครั้งที่ 1/2550 เมื่อวันที่ 29 มิถุนายน
2550 มีมติอนุมัติการจ่ายเงินปันผลให้แก่ผู้ถือหุ้นในอัตราหุ้นละ 0.38 บาท รวมเป็นเงิน 91.20
ล้านบาท กำหนดจ่ายเงินปันผลในวันที่ 24 กรกฎาคม 2550

สำหรับผลการดำเนินของปีบัญชี 2551 บริษัทและบริษัทย่อยมีผลกำไรสุทธิจำนวน 80.36 ล้านบาท
โดย เมื่อวันที่ 14 กุมภาพันธ์ 2551 ที่ประชุมกรรมการบริษัท ครั้งที่ 2/2551
มีมติอนุมัติการจ่ายเงินปันผลระหว่างกาลสำหรับปีบัญชี 2551 ให้แก่ผู้ถือหุ้นในอัตราหุ้นละ 0.07 บาท
รวมเป็นเงิน 22.40 ล้านบาท กำหนดจ่ายเงินปันผลในวันที่ 13 มีนาคม 2551 และ เมื่อวันที่ 29
พฤษภาคม 2551 ที่ประชุมกรรมการบริษัท ครั้งที่ 3/2551
มีมติเห็นชอบให้เสนอต่อที่ประชุมสามัญประจำปีผู้ถือหุ้นในเรื่องการจ่ายเงินปันผลสำหรับปีบัญชี 2551
ให้แก่ผู้ถือหุ้นในอัตราหุ้นละ 0.07 บาท รวมเป็นเงิน 22.40 ล้านบาท

สำหรับผลการดำเนินงานของปีบัญชี 2552 เมื่อวันที่ 13 พฤศจิกายน 2551 ที่ประชุมกรรมการบริษัท
มีมติอนุมัติการจ่ายเงินปันผลระหว่างกาลสำหรับปีบัญชี 2551 ให้แก่ผู้ถือหุ้นในอัตราหุ้นละ 0.04 บาท
รวมเป็นเงิน 12.80 ล้านบาท อย่างไรก็ตามบริษัทไม่มีการจ่ายเงินปันผลประจำปีเนื่องจาก ณ
สิ้นปีบัญชี 2552 ผลประกอบการของงบการเงินเฉพาะของบริษัทแสดงผลขาดทุน

  (ข) ฐานะทางการเงิน

 สินทรัพย์

สำหรับปีบัญชี 2550 ปีบัญชี 2551 และ ปีบัญชี 2552 สิ้นสุดวันที่ 31 มีนาคม
บริษัทและบริษัทย่อยมีสินทรัพย์รวมจำนวน 1,639.82 ล้านบาท 1,602.02 ล้านบาท และ
1,203.03 ล้านบาท ตามลำดับ
เนื่องจากบริษัทและบริษัทย่อยดำเนินธุรกิจหลักด้านการแปรรูปสเตนเลสม้วนอย่างครบวงจร
ซึ่งประกอบด้วยการจัดหา แปรรูป ผลิต และจำหน่ายผลิตภัณฑ์สเตนเลส ดังนั้น
สินทรัพย์ที่สำคัญส่วนใหญ่จะอยู่ในรูปสินค้าคงเหลือ ลูกหนี้การค้า และที่ดิน อาคาร และอุปกรณ์
โดยมีรายละเอียดดังนี้

(1) สินค้าคงเหลือสุทธิ ณ วันที่ 31 มีนาคม 2550, 2551 และ 2552
บริษัทและบริษัทย่อยมีสินค้าคงเหลือ-สุทธิ จำนวน 735.58 ล้านบาท (สัดส่วนร้อยละ 44.86
ของสินทรัพย์รวม) และจำนวน 654.60 ล้านบาท (สัดส่วนร้อยละ 40.86 ของสินทรัพย์รวม)
และจำนวน 465.97 ล้านบาท (สัดส่วนร้อยละ 38.73 ของสินทรัพย์รวม)
ซึ่งสัดส่วนของสินค้าคงเหลือที่ลดลงจากปี 2551
สืบเนื่องมาจากการบริหารจัดการสินค้าคงเหลือให้สอดคล้องกับภาวะเศรษฐกิจ

(2) ลูกหนี้การค้าสุทธิ - บริษัทอื่น ณ วันที่ 31 มีนาคม 2550, 2551 และ 2552
บริษัทและบริษัทย่อยมีลูกหนี้การค้าบริษัทอื่น-สุทธิ จำนวน 419.19 ล้านบาท (สัดส่วนร้อยละ 25.56
ของสินทรัพย์รวม) และจำนวน 486.23 ล้านบาท (สัดส่วนร้อยละ 30.35 ของสินทรัพย์รวม)
และจำนวน 303.01 ล้านบาท (สัดส่วนร้อยละ 25.19 ของสินทรัพย์รวม) ตามลำดับ
ซึ่งการลดลงของลูกหนี้การค้าเป็นผลจากการลดลงของรายได้จากการขายในปี 2552

(3) ที่ดิน อาคาร และอุปกรณ์ ได้แก่ ที่ดินและส่วนปรับปรุงที่ดิน อาคารและสิ่งติดตั้ง
เครื่องจักรและอุปกรณ์ เครื่องตกแต่งและอุปกรณ์สำนักงาน ยานพาหนะ และงานระหว่างก่อสร้าง ณ
วันที่ 31 มีนาคม 2550, 2551 และ 2552 บริษัทและบริษัทย่อยมีที่ดิน อาคาร และอุปกรณ์ - สุทธิ
จำนวน 382.75 ล้านบาท (สัดส่วนร้อยละ 23.34 ของสินทรัพย์รวม) และจำนวน 360.25
ล้านบาท (สัดส่วนร้อยละ 22.49 ของสินทรัพย์รวม) และจำนวน 375.45 ล้านบาท
(สัดส่วนร้อยละ 31.21 ของสินทรัพย์รวม) ตามลำดับ ซึ่งการเพิ่มขึ้นในรอบปีบัญชี 2552
เนื่องจากบริษัท ออโต้ เม็ททอล จำกัด ซึ่งเป็นบริษัทย่อยของบริษัท มีการลงทุนก่อสร้างอาคาร และ
ซื้อเครื่องจักรสำหรับงานตัดสั้นเพื่อรองรับสำหรับอุตสาหกรรมมอเตอร์ไซด์

สินทรัพย์หมุนเวียน ณ วันที่ 31 มีนาคม 2550, 2551 และ 2552
บริษัทและบริษัทย่อยมีสินทรัพย์หมุนเวียน จำนวน 1,220.63 ล้านบาท (สัดส่วนร้อยละ 74.44
ของสินทรัพย์รวม) และจำนวน 1,206.23 ล้านบาท (สัดส่วนร้อยละ 75.29 ของสินทรัพย์รวม)
และจำนวน 813.70 ล้านบาท (สัดส่วนร้อยละ 67.64 ของสินทรัพย์รวม) ตามลำดับ
โดยสัดส่วนที่ลดลงในปี 2552 เปรียบเทียบกับปี 2551
สืบเนื่องจากการลดลงของสินทรัพย์หมุนเวียนที่สำคัญ ได้แก่ สินค้าคงเหลือ และลูกหนี้การค้า

คุณภาพของสินทรัพย์

บริษัทและบริษัทย่อยมีลูกหนี้การค้าสุทธิ - บริษัทอื่น ณ วันที่ 31 มีนาคม 2550, 2551 และ
2552 จำนวน 419.19 ล้านบาท และ 486.23 ล้านบาท และ 303.01 ล้านบาท ตามลำดับ
โดยมียอดคงเหลือของลูกหนี้การค้าดังกล่าว แยกตามอายุหนี้ที่คงค้างนับจากวันที่ถึงกำหนดชำระดังนี้

(หน่วย: พันบาท)

  ------------------------- ---------------- ---------------- -------------
  ลูกหนี้การค้า - กิจการอื่น       ณ 31 มี.ค. 2550   ณ 31 มี.ค. 2551   ณ 31 มี.ค.
                                                              2552

  ยังไม่ครบกำหนดชำระ          308,857          387,634          221,553

  ค้างชำระ                                                     

  ไม่เกิน 3 เดือน              108,408          98,447           81,457

  มากกว่า 3 เดือน ถึง 6 เดือน   2,131            274              -

  มากกว่า 6 เดือน ถึง 12 เดือน  299              291              492

  มากกว่า 12 เดือนขึ้นไป        28,529           31,950           32,269

  รวม                       448,224          518,596          335,771

  หัก ค่าเผื่อหนี้สงสัยจะสูญ        (29,032)         (32,370)         (32,761)

  ลูกหนี้การค้าสุทธิ – บริษัทอื่น     419,192          486,226          303,010
  ------------------------- ---------------- ---------------- -------------

บริษัทและบริษัทย่อยมีลูกหนี้การค้าสุทธิ - บริษัทที่เกี่ยวข้องกัน ณ วันที่ 31 มีนาคม 2550, 2551
และ 2552 จำนวน 17.77 ล้านบาท 16.49 ล้านบาท และ 5.08 ล้านบาท ตามลำดับ
โดยมียอดคงเหลือของลูกหนี้การค้าดังกล่าว แยกตามอายุหนี้ที่คงค้างนับจากวันที่ถึงกำหนดชำระดังนี้

(หน่วย: พันบาท)

  ------------------------- --------------- --------------- ---------------
  ลูกหนี้การค้า -               ณ 31 มี.ค. 2550  ณ 31 มี.ค. 2551  ณ 31 มี.ค. 2552
  บริษัทที่เกี่ยวข้องกัน                                            

  ยังไม่ครบกำหนดชำระ          14,469          14,344          154

  ค้างชำระ                                                   

  ไม่เกิน 3 เดือน              3,300           2,151           4,935

  มากกว่า 3 เดือน ถึง 6 เดือน   2               -               -

  มากกว่า 6 เดือน ถึง 12 เดือน  -               -               -

  ลูกหนี้การค้า -               17,771          16,495          5,089
  บริษัทที่เกี่ยวข้องกัน                                            
  ------------------------- --------------- --------------- ---------------

โดยเฉลี่ยบริษัทและบริษัทย่อยจะให้เครดิตกับลูกหนี้การค้าประมาณ 70 - 90 วัน และสำหรับปีบัญชี
2550 ปีบัญชี 2551 และ ปีบัญชี 2552 บริษัทและบริษัทย่อยมีระยะเวลาเก็บหนี้เฉลี่ย 88 วัน 70
วัน และ 77 วัน ตามลำดับ ทั้งนี้ บริษัทมีนโยบายที่จะจัดเก็บหนี้ตามกำหนดระยะเวลาที่วางไว้

บริษัทและบริษัทย่อยมีนโยบายการตั้งค่าเผื่อหนี้สงสัยจะสูญโดยประมาณที่อาจเกิดขึ้นจากการเก็บเงินลูกหนี้ไม่ได้
ซึ่งโดยทั่วไปพิจารณาจากประสบการณ์การเก็บเงินและการวิเคราะห์อายุลูกหนี้ โดยกัน ณ วันที่ 31
มีนาคม 2550, 2551 และ 2552 บริษัทและบริษัทย่อยตั้งค่าเผื่อหนี้สงสัยจะสูญสำหรับลูกหนี้การค้า
– บริษัทอื่น จำนวน 29.03 ล้านบาท 32.37 ล้านบาท และ 32.76 ล้านบาท ตามลำดับ
โดยได้ตั้งค่าเผื่อหนี้สงสัยจะสูญสำหรับลูกหนี้การค้า ดังนี้

(1) ลูกหนี้การค้าที่ค้างชำระมากกว่า 3 เดือน ถึง 6 เดือน
ตั้งค่าเผื่อหนี้สงสัยจะสูญในสัดส่วนร้อยละ 20

(2) ลูกหนี้ที่ค้างชำระมากกว่า 6 เดือน ถึง 12 เดือน ตั้งค่าเผื่อหนี้สงสัยจะสูญในสัดส่วนร้อยละ
50

(3) ลูกหนี้การค้าที่ค้างชำระมากกว่า 12 เดือนขึ้นไป ตั้งค่าเผื่อหนี้สงสัยจะสูญในสัดส่วนร้อยละ
100

บริษัทและบริษัทย่อยมีสินค้าคงเหลือ – สุทธิ ณ วันที่ 31 มีนาคม 2550, 2551 และ 2552 จำนวน
735.58 ล้านบาท และ 654.60 ล้านบาท และ 465.97 ล้านบาท ตามลำดับ
โดยมีรายละเอียดดังนี้

(หน่วย: พันบาท)

  --------------------------- -------------- -------------- --------------
  สินค้าคงเหลือ                  ณ 31 มี.ค. 2550 ณ 31 มี.ค. 2551 ณ 31 มี.ค. 2552

  วัตถุดิบ                       285,484        233,596        296,702

  งานระหว่างทำ                 8,784          2,836          451

  สินค้าสำเร็จรูป                 311,534        317,221        221,566

  สินค้าระหว่างทาง               175,101        142,230        15,194

  วัสดุสิ้นเปลือง                  3,461          5,236          2,697

  รวม                         784,364        701,119        536,610

  หัก ค่าเผื่อสินค้าเสื่อมคุณภาพ       (48,784)       (46,520)       (70,639)

  สินค้าคงเหลือ – สุทธิ            735,580        654,599        465,971
  --------------------------- -------------- -------------- --------------

สำหรับปีบัญชี 2550 ปีบัญชี 2551 และ ปีบัญชี 2552
บริษัทและบริษัทย่อยมีระยะเวลาขายสินค้าเฉลี่ย 47 วัน 49 วัน และ 49 วัน ตามลำดับ ทั้งนี้
บริษัทและบริษัทย่อยได้นำระบบห่วงโซ่อุปทาน (Supply Chain Management) มาใช้
ซึ่งส่งผลให้วางแผนการจัดซื้อวัตถุดิบได้ตามเวลาที่ต้องการ
และสามารถรักษาปริมาณสินค้าคงเหลือในระดับที่เหมาะสมเพียงพอที่จะส่งมอบให้แก่ลูกค้าได้ตรงตามกำหนดเวลา
โดยบริษัทและบริษัทย่อยมีนโยบายตั้งค่าเผื่อสินค้าเสื่อมคุณภาพโดยพิจารณาจากสินค้าที่เสียหาย
เก็บไว้นาน ล้าสมัย และมูลค่าสินค้าที่ลดลง

ที่ดิน อาคาร และอุปกรณ์

ณ วันที่ 31 มีนาคม 2550, 2551 และ 2552 บริษัทและบริษัทย่อยมีสินทรัพย์ถาวร
แสดงตามมูลค่าบัญชีรายละเอียดดังนี้

(หน่วย: บาท)

  ------------------------------- ------------- ------------- -------------
  รายละเอียด                       ณ 31 มี.ค.     ณ 31 มี.ค.     ณ 31 มี.ค.
                                  2550          2551          2552

  ที่ดินและส่วนปรับปรุงที่ดิน              94,260,639    94,260,639    94,260,639

  อาคารและสิ่งติดตั้ง                  83,443,234    76,328,688    69,064,369

  เครื่องจักรและอุปกรณ์                181,370,514   167,198,253   153,100,202

  เครื่องตกแต่งและอุปกรณ์สำนักงาน       3,368,753     2,680,294     1,933,059

  ยานพาหนะ                        20,071,775    17,890,882    16,488,779

  งานระหว่างก่อสร้าง                 234,526       1,887,482     40,605,103

  รวม                             382,749,441   360,246,238   375,452,151
  ------------------------------- ------------- ------------- -------------

ณ วันที่ 31 มีนาคม 2552
บริษัทมีเครื่องจักรและอุปกรณ์จำนวนหนึ่งซึ่งตัดค่าเสื่อมราคาหมดแล้วแต่ยังใช้งานอยู่
ราคาทุนของสินทรัพย์ดังกล่าวมีจำนวนประมาณ 248 ล้านบาท

ภาษีเงินได้รอขอคืน

ในรอบปีบัญชี 2552 บริษัทได้รับคืนภาษีนิติบุคคลที่บริษัทยื่นขอคืนภาษีสำหรับปีสิ้นสุดวันที่ 31 มีนาคม
2549 ที่บริษัทชำระไว้เกิน จำนวน 19.08 ล้านบาท
ซึ่งในระหว่างปีเจ้าพนักงานสรรพากรได้ทำการตรวจสอบการเสียภาษีเงินได้นิติบุคคลสำหรับปีสิ้นสุดวันที่
31 มีนาคม 2549 ของบริษัท และได้ประเมินภาษีเงินได้นิติบุคคลรวมเงินเพิ่มเป็นจำนวน 7.24
ล้านบาท ซึ่งบริษัทได้จ่ายชำระแล้ว และบันทึกเป็นค่าใช้จ่ายภาษีเงินได้นิติบุคคลในปีบัญชี 2552
อย่างไรก็ตาม บริษัทได้รับคืนภาษีเงินได้จำนวน 19.08 ล้านบาท ในเดือนกุมภาพันธ์ 2552

สภาพคล่อง

(หน่วย: พันบาท)

  -------------------------------- ------------ ------------ ------------
  รายละเอียด                        ณ 31 มี.ค.    ณ 31 มี.ค.    ณ 31 มี.ค.
                                   2550         2551         2552

  กระแสเงินสดสุทธิจาก (ใช้ไปใน)        (60,956)     12,000       336,241
  กิจกรรมดำเนินงาน                                             

  กระแสเงินสดสุทธิใช้ไปในกิจกรรมลงทุน    (20,869)     (26,475)     (66,977)

  กระแสเงินสดสุทธิจาก (ใช้ไปใน)        87,332       18,166       (279,622)
  กิจกรรมจัดหาเงิน                                              

  กระแสเงินสดสุทธิเพิ่มขึ้น (ลดลง) สุทธิ    5,507        3,691        (10,358)
  -------------------------------- ------------ ------------ ------------

ในปีบัญชี 2550 บริษัทและบริษัทย่อยมีกระแสเงินสดใช้ไปจากกิจกรรมลงทุน จำนวน 20.87
ล้านบาท เนื่องจากการลงทุนในโปรแกรม Navision การซื้อเครื่องจักรและอุปกรณ์
ตลอดจนการลงทุนในระบบไฟฟ้าของบริษัทย่อยรายบริษัท ออโต้ เม็ททอล จำกัด
และมีกระแสเงินสดใช้ไปจากกิจกรรมดำเนินงานจำนวน 60.96 ล้านบาท
เนื่องจากการเพิ่มขึ้นของสินค้าคงเหลือ และการลดลงของเจ้าหนี้การค้า
โดยมีแหล่งเงินทุนมาจากกระแสเงินสดได้มาจากการจัดหาเงินจำนวน 87.33 ล้านบาท
เนื่องจากบริษัทและบริษัทย่อยมีเงินสดรับจากเงินกู้ยืมระยะยาว
บริษัทและบริษัทย่อยมีกระแสเงินสดสุทธิเพิ่มขึ้น 5.51 ล้านบาท

ในปีบัญชี 2551 บริษัทและบริษัทย่อยมีกระแสเงินสดสุทธิใช้ไปในกิจกรรมลงทุนจำนวน 26.47
ล้านบาท เนื่องจากการซื้อเครื่องจักรผลิตท่อสเตนเลส รถบรรทุก
ตลอดจนการลงทุนในครื่องจักรสำหรับงานตัดสั้นท่อสเตนเลสที่ใช้ในอุตสาหกรรมยานยนต์ของบริษัทย่อยรายบริษัท
ออโต้ เม็ททอล จำกัด ในขณะที่ใช้แหล่งเงินทุนจากกระแสเงินสดได้มาจากกิจกรรมจัดหาเงินจำนวน
18.17 ล้านบาท เนื่องจากมีการเพิ่มทุน หักลดด้วยการจ่ายชำระคืนเงินกู้ และการจ่ายเงินปันผล
รวมทั้งมีแหล่งเงินทุนจากกระแสเงินสดได้มาจากกิจกรรมดำเนินงาน 12.00 ล้านบาท
โดยบริษัทและบริษัทย่อยมีกระแสเงินสดสุทธิเพิ่มขึ้น 3.69 ล้านบาท

ในปีบัญชี 2552 บริษัทและบริษัทย่อยมีกระแสเงินสดสุทธิใช้ไปในกิจกรรมลงทุนจำนวน 66.97
ล้านบาท เนื่องจากการก่อสร้างอาคารโรงงานใหม่ ซื้อเครื่องจักรผลิตท่อสเตนเลส รถบรรทุก
ตลอดจนการลงทุนในครื่องจักรสำหรับงานตัดสั้นท่อสเตนเลสที่ใช้ในอุตสาหกรรมยานยนต์ของบริษัทย่อยรายบริษัท
ออโต้ เม็ททอล จำกัด ในขณะที่มีการชำระคืนแหล่งเงินทุนที่ได้มาจากกิจกรรมจัดหาเงินจำนวน
279.62 ล้านบาท เนื่องจากมีแหล่งเงินทุนจากกระแสเงินสดได้มาจากกิจกรรมดำเนินงานส่วนเกิน
336.24 ล้านบาท กระแสเงินสดสุทธิติดลบ 10.35 ล้านบาท

  อัตราส่วนสภาพคล่อง

อัตราส่วนสภาพคล่องสำหรับปีบัญชี 2550 ปีบัญชี 2551 และ ปีบัญชี 2552 เท่ากับ 1.29 เท่า
1.47 เท่า และ 1.49 เท่า ตามลำดับ
โดยที่อัตราส่วนสภาพคล่องยังดำรงสถานะเดิมซึ่งประกอบด้วยทรัพย์สินหมุนเวียนมูลค่ามากกว่าหนี้สินหมุนเวียนประมาณร้อยละ
49 สินทรัพย์หมุนเวียนที่สำคัญของบริษัท ได้แก่ เงินสดและเงินฝากสถาบันการเงิน ลูกหนี้
และสินค้าคงเหลือปรับตัวลดลง ในขณะที่หนี้สินหมุนเวียนที่สำคัญของบริษัท แก่
เงินกู้ยืมระยะสั้นจากธนาคาร และ เจ้าหนี้การค้า

อัตราส่วนสภาพคล่องหมุนเร็วสำหรับปีบัญชี 2550 ปีบัญชี 2551 และปีบัญชี 2552 เท่ากับ 0.49
เท่า 0.65 เท่า และ 0.61 เท่า ตามลำดับ

ปีบัญชี 2550 ปีบัญชี 2551 และปีบัญชี 2552 ระยะเวลาเก็บหนี้เฉลี่ย 88 วัน 70 วัน และ 77 วัน
โดยมีระยะเวลาขายสินค้าเฉลี่ย 47 วัน 49 วัน และ 49 วัน และมีระยะเวลาชำระหนี้เฉลี่ย 116
วัน 91 วัน และ 75 วัน ส่งผลให้ Cash Cycle มีแนวโน้มลดลง เท่ากับ 20 วัน 28 วัน และ
52 วัน ตามลำดับ ทั้งนี้ สืบเนื่องจากบริษัทและบริษัทย่อยได้นำระบบห่วงโซ่อุปทาน (Supply
Chain Management) มาใช้ ซึ่งส่งผลให้วางแผนการจัดซื้อวัตถุดิบได้ตามเวลาที่ต้องการ
และสามารถรักษาปริมาณสินค้าคงเหลือในระดับที่เหมาะสมเพียงพอที่จะส่งมอบให้แก่ลูกค้าได้ตรงตามกำหนดเวลา
ระยะเวลาชำระหนี้เฉลี่ยลดลงสืบเนื่องจากบริษัทได้มีนโยบายซื้อสดมากขึ้นสำหรับเจ้าหนี้การค้าบางรายเพื่อได้รับราคาวัตถุดิบที่ดีกว่า

แหล่งที่มาของทุน

หนี้สิน

หนี้สินรวมของบริษัทและบริษัทย่อย ณ วันที่ 31 มีนาคม 2550, 2551 และ 2552 มีจำนวน
1,080.16 ล้านบาท และ 861.43 ล้านบาท และ 550.56 ล้านบาท ตามลำดับ โดยหนี้สินที่สำคัญ
ได้แก่ เงินเบิกเกินบัญชีและเงินกู้ยืมระยะสั้นจากสถาบันการเงิน เจ้าหนี้การค้า และเงินกู้ยืมระยาว

ณ วันที่ 31 มีนาคม 2550, 2551 และ 2552 บริษัทและบริษัทย่อยมีเงินเบิกเกินบัญชี
และเงินกู้ยืมระยะสั้นจากสถาบันการเงินจำนวน 572.35 ล้านบาท และ 573.84 ล้านบาท และ
397.91 ล้านบาท ตามลำดับ

ณ วันที่ 31 มีนาคม 2550 บริษัทและบริษัทย่อยมีเงินเงินกู้ยืมระยะยาว
(รวมเงินกู้ยืมระยะยาวที่ถึงกำหนดชำระภายในหนึ่งปี) จำนวนรวม 176.50 ล้านบาท
การเพิ่มขึ้นของเงินกู้ระยะยาวเป็นผลมาจากสั่งซื้อเครื่องจักรเพิ่มเติมของบริษัท
และเนื่องจากการซื้อที่ดิน ก่อสร้างโรงงานและสั่งซื้อเครื่องจักรสำหรับบริษัทย่อยรายบริษัท ออโต้
เม็ททอล จำกัด เพื่อดำเนินการผลิตท่อสเตนเลสสำหรับอุตสาหกรรมยานยนต์
ซึ่งจำเป็นต้องใช้เงินลงทุนเบื้องต้นในจำนวนที่สูง อย่างไรก็ตาม ในเดือน มกราคม 2551
บริษัทได้มีการเพิ่มทุน และนำเงินบางส่วนมาชำระคืนเงินกู้ยืมระยะยาว โดย ณ วันที่ 31 มีนาคม
2551 บริษัทและบริษัทย่อยมีเงินเงินกู้ยืมระยะยาว
(รวมเงินกู้ยืมระยะยาวที่ถึงกำหนดชำระภายในหนึ่งปี) จำนวน 86.50 ล้านบาท ณ วันที่ 31
มีนาคม 2552
บริษัทและบริษัทย่อยแสดงเงินกู้ระยะยาวคงเหลือเป็นหนี้สินหมุนเวียนเนื่องจากคาดว่าจะจ่ายชำระคืนทั้งสิ้นภายในรอบระยะเวลาบัญชีต่อไป

รายละเอียดเงินกู้ยืมของบริษัท ณ วันที่ 31 มีนาคม 2552

+---------------+------+-----------+-------+--------------------------+
| ประเภทหนี้สิน    | วงเง | ยอดคงเหลือ | อัตราด | เงื่อนไข / หลักประกัน        |
|               | ินกู้ยืม |           | อกเบี้ย |                          |
|               |      | ณ 31 มี.ค. |       |                          |
|               | (ล้าน | 2552      |       |                          |
|               | บาท) |           |       |                          |
|               |      | (ล้านบาท)  |       |                          |
+===============+======+===========+=======+==========================+
| เงินเบิกเกินบัญชี  | 3    | -         | -     | ค้ำประกันโดยการ            |
|               | 0.00 |           |       | จดจำนองที่ดินพร้อมสิ่งปลูกสร้างบ |
|               |      |           |       | นที่ดินนั้นและเครื่องจักรของบริษัท |
|               |      |           |       | เงินฝากประจำของบริษัท       |
+---------------+------+-----------+-------+--------------------------+
| เงินกู้ยืมระ      | 35   | 210.00    | ร้อยละ | ตั๋วสัญญาใช้เง               |
| ยะสั้นจากธนาคาร | 0.00 |           | 3.85  | ินซึ่งมีกำหนดเวลาชำระคืนภายใน |
|               |      |           |       | 3 เดือน                   |
|               |      |           | ถึง    | ค้ำประกันโดยการ            |
|               |      |           |       | จดจำนองที่ดินพร้อมสิ่งปลูกสร้างบ |
|               |      |           | ร้อยละ | นที่ดินนั้นและเครื่องจักรของบริษัท |
|               |      |           | 6.25  |                          |
+---------------+------+-----------+-------+--------------------------+
| เจ้าหนี้ทรัสต์รีซีท  | 1,11 | 155.07    | ร้อยละ | ค้ำประกันโดยการ            |
| / LC / LG     | 0.50 |           | 4.00  | จดจำนองที่ดินพร้อมสิ่งปลูกสร้างบ |
|               |      |           |       | นที่ดินนั้นและเครื่องจักรของบริษัท |
|               |      |           | ถึง    | เงินฝากประจำของบริษัท       |
|               |      |           |       |                          |
|               |      |           | ร้อยละ |                          |
|               |      |           | 6.50  |                          |
+---------------+------+-----------+-------+--------------------------+
| เงินกู้ยืมระยะยาว | 6    | 5.00      | MLR   | มีกำหนดชำระคืนทุกๆ 3 เดือน   |
|               | 5.00 |           |       | งวดละ 6 ล้านบาท           |
|               |      |           |       | โดยเ                     |
|               |      |           |       | ริ่มชำระงวดแรกในเดือนธันวาคม |
|               |      |           |       | 2549                     |
|               |      |           |       | เงินกู้ยืมนี้ค้ำประกันโดย        |
|               |      |           |       | การจดจำนำเครื่องจักรของบริษัท |
|               |      |           |       | และ                      |
|               |      |           |       | เงินกู้ยืมนี้มีข้อจำกัดในการดำรงอ |
|               |      |           |       | ัตราส่วนทางการเงินบางประการ |
|               |      |           |       | ได้แก่                     |
|               |      |           |       | การดำรงอัตราส่วนหนี้สินต่อทุน   |
|               |      |           |       | (D/E)                    |
|               |      |           |       | และการดำรงอัตรา           |
|               |      |           |       | ส่วนความสามารถในการชำระหนี้ |
|               |      |           |       | (DSCR)                   |
+---------------+------+-----------+-------+--------------------------+
| รวม           | 1,55 | 370.07    |       |                          |
|               | 5.50 |           |       |                          |
+---------------+------+-----------+-------+--------------------------+

รายละเอียดเงินกู้ยืมของบริษัทย่อย ณ วันที่ 31 มีนาคม 2552

+---------------+------+----------+-------+--------------------------+
| ประเภทหนี้สิน    | วงเง | ย        | อัตราด | เงื่อนไข / หลักประกัน        |
|               | ินกู้ยืม | อดคงเหลือ | อกเบี้ย |                          |
|               |      |          |       |                          |
|               | (ล้าน | ณ 31     |       |                          |
|               | บาท) | มี.ค.     |       |                          |
|               |      | 2552     |       |                          |
|               |      |          |       |                          |
|               |      | (ล้านบาท) |       |                          |
+===============+======+==========+=======+==========================+
| เงินเบิกเกินบัญชี  | 1    | -        | -     | ค้ำป                      |
|               | 0.00 |          |       | ระกันโดยการจดจำนองที่ดินพร้อม |
|               |      |          |       | สิ่งปลูกสร้างบนที่ดินของบริษัทย่อย |
|               |      |          |       | และค้ำป                   |
|               |      |          |       | ระกันโดยกรรมการของบริษัทย่อย |
+---------------+------+----------+-------+--------------------------+
| เงินกู้ยืมระ      | 3    | 30.00    | ร้อยละ | ตั๋วสัญญาใช้เง               |
| ยะสั้นจากธนาคาร | 0.00 |          | 5.00  | ินซึ่งมีกำหนดเวลาชำระคืนภายใน |
|               |      |          |       | 3 เดือน                   |
|               |      |          | ถึง    | ค้ำประกันโดยการ            |
|               |      |          |       | จดจำนองที่ดินพร้อมสิ่งปลูกสร้างบ |
|               |      |          | ร้อยละ | นที่ดินนั้นและเครื่องจักรของบริษัท |
|               |      |          | 5.15  | และ                      |
|               |      |          |       | ค้ำประกันโดยกรรมการของบริษัท |
+---------------+------+----------+-------+--------------------------+
| เจ้าหนี้ทรัสต์รีซีท  | 5    | -        | ร้อยละ | ค้ำประ                    |
| / LC / LG     | 0.00 |          | 4.31  | กันโดยการจดจำนองที่ดินพร้อมสิ่ง |
|               |      |          |       | ปลูกสร้างบนที่ดินนั้นของบริษัทย่อย |
|               |      |          | ถึง    | การจ                     |
|               |      |          |       | ดจำนองเครื่องจักรของบริษัทย่อย |
|               |      |          | ร้อยละ | และค้ำป                   |
|               |      |          | 6.71  | ระกันโดยกรรมการของบริษัทย่อย |
+---------------+------+----------+-------+--------------------------+
| เงินกู้ยืมระยะยาว | 13   | 31.50    | MLR   | มีกำหนดชำระคืนทุกๆ 3 เดือน   |
|               | 0.00 |          |       | งวดละ 6.5 ล้านบาท         |
|               |      |          |       | โดยเร                    |
|               |      |          |       | ิ่มชำระงวดแรกในเดือนกุมภาพันธ์ |
|               |      |          |       | 2550                     |
|               |      |          |       | เงินกู้ย                    |
|               |      |          |       | ืมนี้ค้ำประกันโดยการจดจำนองที่ด |
|               |      |          |       | ินพร้อมสิ่งปลูกสร้างของบริษัทย่อย |
|               |      |          |       | การจดจำนำเครื่องจักร        |
|               |      |          |       | และอุปกรณ์โรงงานของบริษัทย่อย |
|               |      |          |       | และค้ำป                   |
|               |      |          |       | ระกันโดยกรรมการของบริษัทย่อย |
|               |      |          |       | และ                      |
|               |      |          |       | เงินกู้ยืมนี้มีข้อจำกัดในการดำรงอ |
|               |      |          |       | ัตราส่วนทางการเงินบางประการ |
|               |      |          |       | ได้แก่                     |
|               |      |          |       | การดำรงอัตราส่วนหนี้สินต่อทุน   |
|               |      |          |       | (D/E)                    |
|               |      |          |       | และการดำรงอัตรา           |
|               |      |          |       | ส่วนความสามารถในการชำระหนี้ |
|               |      |          |       | (DSCR)                   |
+---------------+------+----------+-------+--------------------------+
| รวม           | 22   | 61.50    |       |                          |
|               | 0.00 |          |       |                          |
+---------------+------+----------+-------+--------------------------+

  ส่วนของผู้ถือหุ้น

ณ วันที่ 31 มีนาคม 2550, 2551 และ 2552 ส่วนของผู้ถือหุ้นจากงบการเงินรวมจำนวน 559.66
ล้านบาท และ 740.59 ล้านบาท และ 652.47 ล้านบาท ตามลำดับ

ณ วันที่ 31 มีนาคม 2551 ส่วนของผู้ถือหุ้นปรับตัวเพิ่มขึ้นจากปีก่อน สาเหตุเนื่องมาจาก เมื่อวันที่
18 มกราคม 2551 บริษัทได้รับเงินจากการขายหุ้นสามัญต่อประชาชนเป็นการทั่วไปจำนวน 80
ล้านหุ้น ในราคาหุ้นละ 2.76 บาท เป็นเงินทั้งสิ้น 220.8 ล้านบาท โดยมีส่วนเกินมูลค่าหุ้น
(สุทธิจากค่าใช้จ่ายที่เกี่ยวข้องกับการขายหุ้น) จำนวน 134.17 ล้านบาท
รวมทั้งบริษัทและบริษัทย่อยมีผลกำไรสุทธิในปีบัญชี 2551 จำนวน 80.36 ล้านบาท
ขณะที่บริษัทได้จ่ายเงินปันผลจำนวน 91.20 ล้านบาท ในเดือนกรกฎาคม 2550
และเงินปันผลระหว่างกาลจำนวน 22.40 ล้านบาท ในเดือนมีนาคม 2551

ณ วันที่ 31 มีนาคม 2552 ส่วนของผู้ถือหุ้นลดลงจากปีก่อน สาเหตุเนื่องมาจาก
การจ่ายเงินปันผลประจำปี 2551 จำนวน 22.4 ล้านบาทในเดือนสิงหาคม 2551
และเงินปันผลระหว่างกาลสำหรับปี 2552 จำนวน 12.8 ล้านบาทในเดือนธันวาคม 2551
นอกจากนี้บริษัทมีผลประกอบการขาดทุนประจำปี 2552 จำนวน 52.92 ล้านบาท

ความเหมาะสมของโครงสร้างทุน

อัตราส่วนหนี้สินต่อส่วนของผู้ถือหุ้น ณ สิ้นงวดปีบัญชี 2550 สิ้นงวดปีบัญชี 2551 และสิ้นงวดปีบัญชี
2552 เท่ากับ 1.93 เท่า 1.16 เท่า และ 0.84 เท่า ตามลำดับ

บริษัทและบริษัทย่อยดำเนินธุรกิจแปรรูปสเตนเลสม้วนอย่างครบวงจร ซึ่งประกอบด้วยการจัดหา
แปรรูป ผลิต และจำหน่ายผลิตภัณฑ์สเตนเลส สินทรัพย์ที่สำคัญส่วนใหญ่จะอยู่ในรูปสินค้าคงเหลือ
ลูกหนี้การค้า และที่ดิน อาคาร และอุปกรณ์ โดยมีสัดส่วนสินทรัพย์หมุนเวียน
และสินทรัพย์ไม่หมุนเวียน ต่อสินทรัพย์รวมดังนี้

+--------------+-------+--------+--------+---------+-------+---------+
| รายละเอียด    | ณ 31  |        | ณ 31   |         | ณ 31  |         |
|              | มี.ค.  |        | มี.ค.   |         | มี.ค.  |         |
|              | 2550  |        | 2551   |         | 2552  |         |
+--------------+-------+--------+--------+---------+-------+---------+
|              | ล     | % ต่อ   | ล้านบาท | % ต่อ    | ล     | % ต่อ    |
|              | ้านบาท |        |        |         | ้านบาท |         |
|              |       | สินท    |        | สิน      |       | สิน      |
|              |       | รัพย์รวม |        | ทรัพย์รวม |       | ทรัพย์รวม |
+--------------+-------+--------+--------+---------+-------+---------+
| ส            | 1,2   | 74.44  | 1,     | 75.29   | 8     | 67.64   |
| ินทรัพย์หมุนเวียน | 20.63 |        | 206.23 |         | 13.70 |         |
+--------------+-------+--------+--------+---------+-------+---------+
| สินท          | 4     | 25.56  | 395.79 | 24.71   | 3     | 32.36   |
| รัพย์ไม่หมุนเวียน | 19.19 |        |        |         | 89.33 |         |
+--------------+-------+--------+--------+---------+-------+---------+
| สินทรัพย์รวม    | 1,6   | 100.00 | 1,     | 100.00  | 1,2   | 100.00  |
|              | 39.82 |        | 602.02 |         | 03.03 |         |
+--------------+-------+--------+--------+---------+-------+---------+

บริษัทและบริษัทย่อยจัดหาแหล่งเงินทุนให้สอดคล้องกับโครงสร้างการสินทรัพย์
โดยแหล่งเงินทุนส่วนใหญ่จะอยู่ในรูปหนี้สินหมุนเวียน ส่วนของผู้ถือหุ้น และหนี้สินไม่หมุนเวียน
รายละเอียดดังนี้

+--------------+-------+--------+--------+---------+-------+---------+
| รายละเอียด    | ณ 31  |        | ณ 31   |         | ณ 31  |         |
|              | มี.ค.  |        | มี.ค.   |         | มี.ค.  |         |
|              | 2550  |        | 2551   |         | 2552  |         |
+--------------+-------+--------+--------+---------+-------+---------+
|              | ล     | % ต่อ   | ล้านบาท | % ต่อ    | ล     | % ต่อ    |
|              | ้านบาท |        |        |         | ้านบาท |         |
|              |       | สินท    |        | สิน      |       | สิน      |
|              |       | รัพย์รวม |        | ทรัพย์รวม |       | ทรัพย์รวม |
+--------------+-------+--------+--------+---------+-------+---------+
| หนี้สินหมุนเวียน  | 9     | 57.88  | 821.40 | 51.27   | 5     | 45.46   |
|              | 49.10 |        |        |         | 46.90 |         |
+--------------+-------+--------+--------+---------+-------+---------+
| ห            | 1     | 7.99   | 40.03  | 2.50    | 3.66  | 0.30    |
| นี้สินไม่หมุนเวียน | 31.06 |        |        |         |       |         |
+--------------+-------+--------+--------+---------+-------+---------+
| รวมหนี้สิน      | 1,0   | 65.87  | 861.43 | 53.77   | 5     | 45.76   |
|              | 80.16 |        |        |         | 50.56 |         |
+--------------+-------+--------+--------+---------+-------+---------+
| ทุนชำระแล้ว    | 2     | 14.64  | 320.00 | 19.97   | 3     | 26.60   |
|              | 40.00 |        |        |         | 20.00 |         |
+--------------+-------+--------+--------+---------+-------+---------+
| รว           | 5     | 34.13  | 740.59 | 46.23   | 6     | 54.24   |
| มส่วนของผู้ถือหุ้น | 59.66 |        |        |         | 52.47 |         |
+--------------+-------+--------+--------+---------+-------+---------+

ภาระผูกพันและหนี้สินที่อาจจะเกิดขึ้น

บริษัทได้ทำสัญญาเช่าที่เกี่ยวข้องกับการเช่าพื้นที่ในอาคารสำนักงาน โดย ณ วันที่ 31 มีนาคม 2552
บริษัทมีภาระผูกพันในการจ่ายค่าเช่าตามสัญญาเช่าดังกล่าวจำนวน 3.60 ล้านบาท

ณ วันที่ 31 มีนาคม 2552 บริษัทมีภาระผูกพันเกี่ยวกับสัญญาให้ความช่วยเหลือทางเทคนิค
และสัญญาบริการอื่นเป็นจำนวนเงินประมาณ 1 ล้านบาท

ปัจจัยและอิทธิพลที่อาจมีผลต่อการดำเนินงานหรือฐานะการเงินในอนาคต

บริษัทและบริษัทย่อยประกอบธุรกิจหลักด้านแปรรูปสเตนเลสม้วนอย่างครบวงจร
การดำเนินธุรกิจหลักของบริษัทและบริษัทย่อยประกอบด้วยการจัดหา แปรรูป ผลิต
และจำหน่ายผลิตภัณฑ์สเตนเลส ให้แก่ลูกค้ากลุ่มเป้าหมายซึ่งเป็นผู้ประกอบการในอุตสาหกรรมต่างๆ
การดำเนินธุรกิจของบริษัทและบริษัทย่อยขึ้นอยู่กับความต้องการผลิตภัณฑ์ของกลุ่มลูกค้าเป้าหมาย
ความสัมพันธ์อันดีกับลูกค้าในระยะยาว การบริหารจัดการสินค้าคงคลัง
นโยบายการให้สินเชื่อทางการค้าแก่ลูกหนี้การค้าที่เหมาะสม และการบริหารสภาพคล่อง

บริษัทต้องจัดหาวัตถุดิบจากผู้จัดจำหน่ายวัตถุดิบทั้งในประเทศและต่างประเทศ
รวมทั้งราคาวัตถุดิบที่สำคัญประเภทม้วนเหล็กกล้าไร้สนิมมีการเปลี่ยนแปลงตามราคาตลาดโลก
นโยบายการวางแผนจัดซื้อวัตถุดิบที่เหมาะสมจึงส่งผลต่อการประกอบธุรกิจของบริษัท
โดยบริษัทและบริษัทย่อยได้นำวิธีการจัดการห่วงโซ่อุปทาน (Supply Chain Management)
มาใช้เพื่อบริหารจัดการเกี่ยวกับการจัดซื้อวัตถุดิบ การบริหารสินค้าคงคลัง
และการส่งมอบสินค้าตามกำหนดเวลา

ปัจจัยอื่นๆ ที่ส่งผลต่อการประกอบธุรกิจของบริษัทและบริษัทย่อย ได้แก่ คุณภาพของผลิตภัณฑ์
การดำเนินกลยุทธ์ทางการตลาดที่เหมาะสม ทั้งในด้านผลิตภัณฑ์และบริการ การกำหนดราคาขาย
การมีช่องทางการจำหน่ายที่เข้าถึงลูกค้ากลุ่มเป้าหมายได้อย่างทั่วถึงและมีประสิทธิภาพ

เหตุการณ์ภายหลังวันที่ในงบการเงิน 2552

บริษัทร่วมทุนใหม่ชื่อ บริษัท โมรี่ โลหะกิจ (ประเทศไทย) จำกัด ซึ่งจดทะเบียนจัดตั้งเมื่อวันที่ 1
เมษายน 2552 บริษัทลงทุนในหุ้นสามัญของบริษัท จำนวน 49,000 หุ้น มูลค่าหุ้นละ 100 บาท
รวมเป็นเงิน 4.9 ล้านบาท คิดเป็นสัดส่วนร้อยละ 49 ของทุนจดทะเบียน

  11.3 ค่าตอบแทนของผู้สอบบัญชี

ในรอบปีบัญชี 2552 สิ้นสุดวันที่ 31 มีนาคม
บริษัทและบริษัทย่อยจ่ายค่าตอบแทนให้แก่ผู้สอบบัญชีของบริษัทและบริษัทย่อย คือ บริษัท สำนักงาน
เอินส์ท แอนด์ ยัง จำกัด เป็นจำนวนเงินรวม 2,890,160 บาท โดยแบ่งเป็นค่าสอบบัญชีจำนวน
2,867,500 บาท และค่าเดินทางและเบ็ดเตล็ด จำนวน 22,660 บาท
นอกเหนือจากค่าตอบแทนดังกล่าว บริษัทและบริษัทย่อยไม่มีค่าบริการอื่นที่ต้องชำระให้กับผู้สอบบัญชี
สำนักงานสอบบัญชีที่ผู้สอบบัญชีสังกัด
และบุคคลหรือกิจการที่เกี่ยวข้องกับผู้สอบบัญชีหรือสำนักงานสอบบัญชีที่ผู้สอบบัญชีสังกัด